EkBass/fiwiki-20250220-pages-articles huggingface dataset:
Belgradin yliopisto

Belgradin yliopisto on vanhin ja suurin korkeamman koulutuksen instituutio Serbiassa. Yliopistossa on noin 90 000 perustutkinto-opiskelijaa ja 1 700 jatko-opiskelijaa. Opetushenkilökuntaan kuuluvia on 7000. Belgradin yliopisto koostuu 31 tiedekunnasta ja 8 tieteellisen tutkimuksen instituutista. == Historia == Belgradin yliopisto perustettiin 24. syyskuuta 1863 korkeaksi kouluksi (Велика школа). Vuonna 1905 siitä tuli virallisesti yliopisto, mikä tarkoitti perusteellista uudistusta, mm. koko opetushenkilökunta valittiin uudelleen. Vuonna 1905 Belgradin yliopistossa oli 16 varsinaista ja 18 ylimääräistä professoria sekä 778 opiskelijaa. Yliopisto koostui filosofisesta, oikeustieteellisestä, teknillisestä sekä teologisesta tiedekunnasta. Belgradin yliopistosta ovat kehittyneet ja lopulta omiksi yliopistoikseen irronneet Novi Sadin yliopisto (1960), Nišin yliopisto (1965), Prištinan yliopisto (1970), Podgorican yliopisto (1974) ja Kragujevacin yliopisto (1976). == Tiedekunnat == * Arkkitehtoninen tiedekunta * Biologinen tiedekunta * Ekonominen tiedekunta * Eläinlääketieteellinen tiedekunta * Elektroteknillinen tiedekunta * Erityisopetuksen ja kuntoutuksen tiedekunta * Farmaseuttinen tiedekunta * Filologinen tiedekunta * Filosofinen tiedekunta * Fysiikan tiedekunta * Fyysisen kemian tiedekunta * Hammaslääketieteellinen tiedekunta * Kaivosgeologinen tiedekunta * Kasvatustieteellinen tiedekunta * Kaupunkirakentamisen tiedekunta * Kemian tiedekunta * Koneteknillinen tiedekunta * Lääketieteellinen tiedekunta * Liikennetieteellinen tiedekunta * Maantieteellinen tiedekunta * Maataloustieteellinen tiedekunta * Matemaattinen tiedekunta * Metsätieteellinen tiedekunta * Oikeustieteellinen tiedekunta * Organisaatiotieteiden tiedekunta * Ortodoksisen teologian tiedekunta * Poliittisten tieteiden tiedekunta * Teknillinen tiedekunta Borissa * Teknillismetallurginen tiedekunta * Turvallisuuden tiedekunta * Urheilun ja liikuntakasvatuksen tiedekunta ==Lähteet== == Aiheesta muualla == Luokka:Serbian yliopistot ja korkeakoulut Yliopisto
Hyvän järjestyksen periaate

Hyvän järjestyksen periaate on matemaattinen lause, jonka mukaan jokaisella epätyhjällä luonnollisten lukujen osajoukolla on pienin alkio. ==Kirjallisuutta== * Luokka:Joukko-oppi
Double A

AA tai Double A (Hangul: 더블에이) on eteläkorealainen pop-yhtye. Se koostuu viidestä jäsenestä; Woosang (johtaja), Aoora, Juwon, Hoik ja Kimchi. Yhtye debytoi vuonna 2011 kappaleellaan So crazy (Hangul: 미쳐서 그래). Yhtye toimii Wellmade Star M:n alaisuudessa ja on sen ensimmäinen musiikkialan hanke. ==Jäsenet== Taiteilija-/lavanimi Koko nimi Syntymäaika Asema yhtyeessä Woosang Woo Sangsoo 1. lokakuuta 1990 Johtaja, vokalisti ja koreografi Aoora Park Geun Ee 10. helmikuuta 1986 Vokalisti ja räppäri Juwon Hwang Juwon 15. maaliskuuta 1988 Vokalisti ja räppäri Hoik Jung Hoik 1. elokuuta 1993 Vokalisti ja räppäri Kimchi Yoo Yehyanggi 11. heinäkuuta 1993 Päävokalisti, räppäri ja magnae == Diskografia == === EP:t === * Come Back (2013) === Singlet === * "Because I'm Crazy" (미쳐서 그래) (2011) * "Rollin' Rollin'" (뒹굴뒹굴) (2013) * "Midnight Taxi" (새벽택시) (2013) * "Ok About It" (오케바리) (2013) Luokka:Eteläkorealaiset yhtyeet
Sun Yat-senin muistohalli

Sun Yat-senin muistohalli () on kiinalaiselle vallankumousjohtajalle Sun Yat- senille rakennettu muistohalli. Se sijaitsee Kantonin kaupungissa Guangdongin maakunnassa. Rakennuksen suunnitteli kiinalainen arkkitehti Lu Yanzhi. Muistohallin rakentaminen aloitettiin vuonna 1929, ja se päättyi vuonna 1931. Rakennukseen mahtuu kerralla 3 240 ihmistä. Rakennuksen edessä oleva pronssinen patsas esittää Sun Yat-seniä. ==Lähteet== == Aiheesta muualla == Luokka:Kantonin rakennukset ja rakennelmat
Elokuu (yhtye)

Elokuu oli suomalainen hip hopia ja iskelmää yhdistelevä yhtye, jonka muodostavat reggaeartisti Nopsajalka, rap-artisti Juno ja tuottaja Jonas W. Karlsson. Yhtye perustettiin vuoden 2011 lopulla ja se kutsuu musiikkiaan cityhumpaksi. == Historia == Elokuu-projekti sai alkunsa, kun tuottaja Jonas W. Karlsson soitti Nopsajalalle tuottamaansa omintakeista musiikkia keväällä 2011. Kaksikko alkoi työstää musiikkia yhdessä ja sekoittivat swingiä ja jazzia suomirapiin. Myöhemmin mukaan lisättiin iskelmämusiikin vaikutteita ja Elokuu oli saanut ”cityhumppa”-tyylinsä. Nopsajalka ei aluksi ajatellut tekevänsä kappaleita omaan käyttöönsä, mutta hänen soitettuaan Elokuu- demopätkiä Junolle keikkareissujen yhteydessä innostui kumpikin asiasta yhä enemmän. Junon lähdettyä projektiin mukaan oli Elokuu lopulta syntynyt. 20\. tammikuuta 2012 Elokuu julkaisi ensimmäisen singlensä ”Soutaa huopaa” digitaalisesti. Kappale nousi julkaisunsa jälkeen Suomen iTunesin ostetuimmaksi kappaleeksi, oli kolme viikkoa peräkkäin Spotifyn kuunnelluin kappale, nousi Suomen soitetuimmaksi radiokappaleeksi ja kappaleeseen kuvattu musiikkivideo oli Suomen tv-kanavien esitetyin video. ”Soutaa huopaa” oli myös parhaimmillaan Suomen virallisen singlelistan toisella sijalla. Yhtyeen toinen single ja musiikkivideo julkaistiin kappaleesta ”Saatilla” 5. huhtikuuta 2012. Se puolestaan nousi parhaimmillaan Suomen virallisen singlelistan 8. sijalle. Kolmas musiikkivideo julkaistiin 10. elokuuta 2012 kappaleesta ”Kullankaivaja”. Elokuun debyyttialbumi Hääväki saapuu julkaistiin 11. huhtikuuta 2012 EMI:n kautta. Albumi nousi Suomen virallisen listan toiselle sijalle julkaisuviikollaan. Elokuun toinen albumi, Pöytä on katettu, julkaistiin 24. toukokuuta 2013. Se sijoittui kahdeksannelle sijalle Suomen virallisella albumilistalla. Albumin esikoissingle "Tänään lähtee" julkaistiin saman vuoden helmikuussa, ja se nousi Suomen virallisen singlelistan 12. sijalle. Toinen single "Valvoo" julkaistiin kesällä 2013. Kummastakin singlestä on julkaistu myös musiikkivideot. Yhtye soitti viimeisimmän keikkansa joulukuussa 2013.https://fi-fi.facebook.com/ElokuuYhtye/ Nopsajalka on sittemmin ilmoittanut lopettaneensa keikkailun.http://www.hs.fi/nyt/art-2000005358868.html == Diskografia == ===Albumit=== * Hääväki saapuu (2012) * Pöytä on katettu (2013) ===Singlet=== Vuosi Single Lista Albumilta Singlelista Latauslista Radiolista 2012 ”Soutaa huopaa” 2 2 1 Hääväki saapuu ”Saatilla” 8 6 2 ”Kullankaivaja” — — — 2013 ”Tänään lähtee” 12 7 1 Pöytä on katettu ”Valvoo” — — 15 ===Musiikkivideot=== * Soutaa huopaa (2012) * Saatilla (2012) * Kullankaivaja (2012) * Tänään lähtee (2013) * Valvoo (2013) == Lähteet == == Aiheesta muualla == * Elokuu Facebook -sivustolla Luokka:Suomalaiset hip hop -yhtyeet Luokka:Suomalaiset humppayhtyeet Luokka:Suomalaiset popyhtyeet
Pukara

Pukara voi tarkoittaa ainakin seuraavia asioita: * Pukara, järvi Konnevedellä ja Äänekoskella * Pukara, järvi Pihtiputaalla * Pukara, kylä Honkajoella * Pukara, kylä Ikaalisissa * Pukara, kylä Konnevedellä * Pukara, kylä Mouhijärvellä Sastamalassa * Pucarán kulttuuri (myös Pukaran kulttuuri), muinainen intiaanikulttuuri Etelä-Amerikassa ==Katso myös== * Pukaro
Laivaston soittokunta

Laivaston soittokunta (LAIVSK) on Suomen puolustusvoimien yksi virallisista sotilassoittokunnista ja merivoimien edustusorkesteri. Laivaston soittokunnan kotipaikkakunta on Turku ja sen kotijoukko-osasto oli vuoden 2013 loppuun asti Saaristomeren meripuolustusalue. Nykyisin Laivaston soittokunta kuuluu Merivoimien esikunnan alaisuuteen. Soittokunnan aikaisempi nimi oli Turun Varuskuntasoittokunta (TurSK). Soittokunnan päällikkökapellimestarina toimii musiikkikomentajakapteeni Juha Ketola. Soittokunnan soittavassa kokoonpanossa palvelee 32 ammattimuusikkoa. Soittokunta on esiintynyt mm. Turun filharmonisen orkesterin ja useiden tunnettujen kuorojen kanssa yhteiskonserteissa. Yksi vakiintuneista esiintymispaikoista on Suomen Turun joulurauhan julistustilaisuus jouluaattona. Laivaston soittokunnan kunniamarssi on sotilassoittokuntien kunniamarssi, Bernhard Henrik Crusellin säveltämä Crusellin marssi. Muun muassa Georg Malmstén on palvellut Laivaston soittokunnassa. == Lähteet == ==Aiheesta muualla== *Laivaston soittokunnan viralliset sivut *Puolustusvoimien sotilasmusiikkisivut Luokka:Saaristomeren meripuolustusalue Luokka:Suomalaiset sotilassoittokunnat
Sumakit

Sumakit eli nystysumakit (Rhus) on kasvisuku sumakkikasvien heimossa. Sukuun kuuluu noin 200 lajia (Toxicodendron-suku mukaan lukien), joita kasvaa maailman lauhkeilla ja lämpimillä alueilla. Ne ovat tavallisesti kaksikotisia puita, pensaita tai liaaneja. Sumakeista monet ovat hyötykasveja, esimerkiksi koristekasveja, tanniinien tai mausteiden lähteitä. == Sumakkilajeja == Viljeltyjä sumakkeja: * tuoksusumakki (Rhus aromatica) * parkkisumakki eli välimerensumakki (Rhus coriaria) * silosumakki (Rhus glabra) * kiinansumakki (Rhus potaninii) * samettisumakki eli virginiansumakki (Rhus typhina, syn. Rhus hirta) – alkuperäalue itäinen Pohjois-Amerikka. * vernissasumakki eli vernissapuu (Rhus verniciflua, syn. Toxicodendron vernicifluum) – alkuperäalue Japani. Muita suvun lajeja: * haisusumakki (Rhus trilobata) === Lähisukuisia lajeja === * myrkkysumakki eli amerikanmyrkkysumakki (Toxicodendron pubescens, aiemmin Rhus toxicodendron L.) * liaanimyrkkysumakki (myrkkymuratti) (Toxicodendron radicans, aiemmin Rhus radicans L.) == Lähteet == == Aiheesta muualla == * Suomen Lajitietokeskus: Nystysumakit (Rhus) * Integrated Taxonomic Information System (ITIS): Rhus * United States Department of Agriculture (USDA): Rhus * Flora of China: Rhus Luokka:Sumakkikasvit
Up All Night

Up All Night tai Up All Nite voi viitata: == Televisio == * Up All Night, vuonna 2011 julkaistu yhdysvaltalainen komediasarja * USA Up All Night, Yhdysvalloissa vuosina 1989–1998 esitetty televisiosarja == Musiikki == * Up All Nite Records, Too Shortin perustama levy-yhtiö === Albumit === * Up All Night, East 17:n albumi, 1995 * Up All Night, Gore Gore Girlsin albumi, 2002 * Up All Night, John Scofieldin albumi, 2003 * Up All Night, One Directionin albumi, 2011 * Up All Night, Pajama Partyn albumi, 1989 * Up All Night, Razorlightin albumi, 2004 * Up All Night, Rob Millsin albumi, 2004 * Up All Night, The Waifsin albumi, 2003 * Up All Night – Deric Ruttan Live, 2011 * Up All Night, vuoden 2004 albumi yhtyeeltä The Procussions === Kappaleet === * "Up All Night", Blink-182:n kappale * "Up All Night", Draken kappale * "Up All Night", Matt Willisin kappale * "Up All Night", Rosemary's Sonsin kappale * "Up All Night", Slaughterin kappale * "Up All Night", Take Thatin kappale * "Up All Night", Unwritten Lawin kappale * "Up All Night", Young Knivesin kappale * "Up All Night", artistilta Alex Clare * "Up All Night", The Boomtown Ratsin albumilta V Deep * "Up All Night", Deric Ruttanin albumilta Sunshine * "Up All Night", Hinderin albumilta Take It to the Limit * "Up All Night", artistilta Jimmy Nail * "Up All Night", Lionel Richien albumilta Coming Home * "Up All Night", Suburban Legendsin albumilta Rump Shaker * "Up All Night", Widespread Panicin albumilta Free Somehow * "Up All Nite", DJ Maj:n albumilta BoogiRoot * "Up All Night", One Directionin kappale
Rump Shaker

Rump Shaker voi viitata: *Rump Shaker, vuonna 2003 julkaistu albumi yhtyeeltä Suburban Legends *"Rump Shaker", vuonna 1992 julkaistu kappale yhtyeen Wreckx- N-Effect (feat. Teddy Riley) albumilta Hard or Smooth *"Rumpshaker", artistin Chandra Davis single
Koirankielet

Koirankielet (Cynoglossum) on kasvisuku lemmikkikasvien heimossa. Siihen kuuluu noin 75 lajia. Suvun tieteellinen nimi Cynoglossum johtuu kreikan kielen koiraa ja kieltä tarkoittavista sanoista.Den virtuella floran: Hundtungor (Cynoglossum) == Lajeja == * tiibetinkoirankieli (Cynoglossum amabile) * kreetankoirankieli (Cynoglossum creticum) * saksankoirankieli (Cynoglossum germanicum) * rohtokoirankieli eli koirankieli (Cynoglossum officinale) * intiankoirankieli (Cynoglossum wallichii, syn. C. glochidiatum) Tiibetinkoirankieli ja intiankoirankieli ovat Aasiasta kotoisin olevia koristekasvina viljeltyjä lajeja. Suomessa tavataan luonnonvaraisena rohtokoirankieltä, joka on harvinainen muinaistulokaskasvi Etelä-Suomessa. == Lähteet == == Aiheesta muualla == * Finto: Kassu – Kasvien suomenkieliset nimet: Koirankielet (Cynoglossum) * Suomen Lajitietokeskus: Koirankielet – Cynoglossum * ITIS: Cynoglossum * United States Department of Agriculture (USDA): Cynoglossum * Flora of China: Cynoglossum Luokka:Lemmikkikasvit
Gotta Be You

Gotta Be You voi viitata: * "Gotta Be You", yhtyeen 3T vuonna 1996 julkaisema kappale * "Gotta Be You", yhtyeen One Direction vuonna 2011 julkaisema kappale
Take It to the Limit

Take It to the Limit voi viitata: * "Take It to the Limit", Eaglesin kappale * Take It to the Limit, Hinderin albumi, tai albumin nimikappale * Take It to the Limit, Willie Nelsonin albumi; sisältää coverin Eaglesin kappaleesta
Neidonkielet

Neidonkielet (Echium) on kasvisuku lemmikkikasvien heimossa. Sukuun kuuluu noin 60 lajia, joita kasvaa alkuperäisenä Euroopassa, Afrikassa ja Länsi- Aasiassa. Lajirunsauden painopiste on Makaronesiassa, missä tavataan 27 endeemistä eli kotoperäistä neidonkielilajia. Suvun tieteellinen nimi Echium tulee kreikan kyykäärmettä tarkoittavasta sanasta echis.Den virtuella floran: Snokörter (Echium) Suvun lajeista Suomessa tavataan luonnonvaraisena kyläneidonkieltä (Echium vulgare) ja paikoitellen puutarhakarkulaisena ratamoneidonkieltä (Echium plantagineum). == Neidonkielilajeja == Viljeltyjä lajeja:Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 * harmaaneidonkieli (Echium candicans) * ratamoneidonkieli eli piiankieli (Echium plantagineum) * soihtuneidonkieli (Echium russicum) * kyläneidonkieli eli neidonkieli (Echium vulgare) Muita lajeja: * Echium acanthocarpum – gomeranneidonkieli * Echium aculeatum – neulaneidonkieli * Echium albicans – villaneidonkieli * Echium angustifolium – pörröneidonkieli * Echium auberianum – suippuneidonkieli * Echium bethencourtii – garafianneidonkieli * Echium bonnetii – keijuneidonkieli * Echium brevirame – suppuneidonkieli * Echium callithyrsum – taivaanneidonkieli * Echium decaisnei – vitineidonkieli * Echium gentianoides – taburientenneidonkieli * Echium giganteum – teneriffanneidonkieli * Echium handiense – jandianneidonkieli * Echium hierrense – hierronneidonkieli * Echium italicum – italianneidonkieli * Echium lancerottense – famaranneidonkieli * Echium leucophaeum – anaganneidonkieli * Echium nervosum – upeaneidonkieli * Echium onosmifolium – fataganneidonkieli * Echium pininana – huiskuneidonkieli * Echium simplex – kynttiläneidonkieli * Echium strictum – ruusuneidonkieli * Echium sventenii – adejenneidonkieli * Echium triste – haroneidonkieli * Echium virescens – viherneidonkieli * Echium webbii – palmanneidonkieli * Echium wildpretii – kuningatarneidonkieli == Lähteet == == Aiheesta muualla == * Suomen Lajitietokeskus: Neidonkielet – Echium * Finto: Kassu – Kasvien suomenkieliset nimet: Neidonkielet (Echium) * ITIS: Echium * United States Department of Agriculture (USDA): Echium * Flora of China: Echium *
Robin ja Marian

Robin ja Marian (Robin and Marian) on vuonna 1976 ensi-iltansa saanut romanttinen seikkailudraama, joka kertoo ikääntyneiden Robin Hoodin ja Marian- neidon rakkaudesta. Elokuva seuraa heidän jälleenkohtaamistaan 20 vuotta Robinin nuoruudenseikkailujen jälkeen. Elokuvan pääosia esittävät Sean Connery Robin Hoodina, Audrey Hepburn Marian-neitona ja Robert Shaw Nottinghamin seriffinä. Elokuvan on ohjannut Richard Lester. == Juoni == 20 vuotta on kulunut siitä, kun Robin Hood varasti rikkailta köyhille, uhmasi Nottinghamin seriffiä ja suisti prinssi Juhanan valtaistuimelta. Sittemmin Robin Hood on taistellut kuningas Rikhardin kanssa ristiretkillä. Tämän kuoltua Robin palaa takaisin Sherwoodin metsään ottaakseen itselleen takaisin Marian-neidon. Nunnaksi ryhtynyt Marian on Nottinghamin seriffin vankina, ja Robin joutuu jälleen kohtaamaan vanhan vihollisensa saadakseen elää rauhassa Marianin kanssa. == Näyttelijät == == Arvioita == Video-oppaassa vuodelta 1994 Robin ja Marian saa kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * * Luokka:Vuoden 1976 brittiläiset elokuvat Luokka:Brittiläiset seikkailuelokuvat Luokka:Richard Lesterin ohjaamat elokuvat
G-Force – miniagentit

G-Force – miniagentit on vuonna 2009 julkaistu komediaelokuva, joka kertoo salaisten agenttien eläimistä, jotka on koulutettu toimimaan rikollisuutta vastaan. Elokuvan pääosia esittävät Zach Galifianakis, Kelli Garner, Will Arnett, Gabriel Casseus, Jack Conley, Bill Nighy, Mini Anden, Tyler Patrick Jones, Piper Mackenzie Harris ja Justin Mentell. Elokuvan äänirooleja esittävät Sam Rockwell, Tracy Morgan, Penélope Cruz, Nicolas Cage, Steve Buscemi, Dee Bradley Baker, Jon Favreau, Hoyt Yeatman IV ja Max Favreau. Elokuvan on ohjannut Hoyt H. Yeatman Jr.. Elokuva menestyi taloudellisesti kritiikistä huolimatta. == Äänirooleissa == Rooli Näyttelijä Darwin Lari Halme Juarez Niina Herala Speckles/ Herra Yanshu Jasper Pääkkönen Blaster Ilari Johansson Yrjö Riku Suokas Saber Esko Roine Bucky Antti L. J. Pääkkönen Ben Kristo Salminen Killian Aku Laitinen Carter Antti Jaakola ==Aiheesta muualla== * Luokka:Yhdysvaltalaiset komediaelokuvat Luokka:Disneyn elokuvat Luokka:Vuoden 2009 yhdysvaltalaiset elokuvat Luokka:3D-elokuvat
Häly

Häly merkitsee akustiikan terminä epä­säännöllisten, jaksottomien värähdysten muodostamaa ääntä. Toisin kuin sävelellä, hälyllä ei siis ole määrättyä sävel­korkeutta.. Häly on myös musiikkitermi. Niinpä monilla lyömä­soittimilla kuten rummuilla ei saada määrä­korkuisia säveliä, ainoastaan sävel­tasoltaan epä­määräisiä häly­ääniä. Länsimaisessa taidemusiikissa on yleistynyt 1900-luvun jälkipuoliskolta akustisille soittimille aiemmin epätyypillisten soittotapojen käyttö, konkreettiselle musiikille sukua oleva hälymusiikki. Sen tärkeimpiin edustajiin ja edelläkävijöihin kuuluu saksalainen säveltäjä Helmut Lachenmann.https://www.theguardian.com/music/tomserviceblog/2012/jun/12/helmut- lachenmann-contemporary-composers-guide Fonetiikassa hälyllä tarkoitetaan äänteen piirrettä, joka syntyy ääntöväylän supistuma­kohdassa pyörteisen eli turbulentin ilmavirtauksen vaikutuksesta. Sellainen kuuluu moniin konsonantteihin, varsinkin frikatiiveihin, ja varsinkin spiranteissa se on varsin voimakas. ==Lähteet== * ===Viitteet=== Luokka:Akustiikka
Lucía Pérez

pienoiskuva Lucía Pérez Vizcaíno (s. 5. heinäkuuta 1985, O Incio, Galicia, Espanja) on espanjalainen laulaja. Hän edusti kotimaataan vuoden 2011 eurovision laulukilpailussa kappaleella Que me quiten lo bailao. == Diskografia== === Albumit === Vuosi Otsikko 2003 Amores y amores 2006 El tiempo dirá... 2009 Volar por los tejados 2010 Dígocho en galego 2011 Cruzo los dedos ==Lähteet== ==Aiheesta muualla== * luciaperez.net Luokka:Espanjalaiset laulajat Luokka:Vuonna 1985 syntyneet Luokka:Elävät henkilöt Luokka:Espanjan euroviisuedustajat Luokka:Vuoden 2011 euroviisuedustajat
Luonnollinen lapsuus

Luonnollinen lapsuus on Tiina Kaitaniemen vuonna 2010 ilmestynyt kirja, joka käsittelee lastenhoidon käytäntöjä biologian näkökulmasta. Teoksen julkaisi Avain. == Lähteet == == Aiheesta muualla == * Leo Stranius: Luonnollinen lapsuus . * Marko Hamilo: Evoluutiobiologiaa vauvaperheelle . Tiede. Luokka:Kirjat biologisesta antropologiasta Luokka:Suomalaiset biologian tietokirjat Luokka:Vuoden 2010 kirjat
Volvo City L

Volvo City L oli Carrus City L:n pohjalta tehty kaupunkiliikennebussi, jota valmistettiin vuosina 2003–2005 Volvon tehtaalla Wrocławissa, Puolassa sekä Säfflen tehtaalla Ruotsissa, kun Carrus City L:n valmistus päättyi. Kaikki Volvo City L:t on rakennettu Volvo B7RLE -alustalle, ja niissä on takamoottori. == Lähteet == City L
Erik Condra

Erik Condra (s. 6. elokuuta 1986 Trenton, Michigan) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa NHL-seura Dallas Starsia. == Ura == Condra pelasi ennen vuonna 2009 alkanutta ammattilaisuraansa Texarkana Banditsissa juniorisarja North American Hockey Leaguessa (NAHL) kaudella 2003–2004, Lincoln Starsissa juniorisarja United States Hockey Leaguessa (USHL) kaudella 2004–2005 ja Notre Damen yliopiston joukkueessa yliopistosarja Central Collegiate Hockey Associationissa (CCHA) vuosina 2005–2009. Hän oli voittamassa CCHA:n mestaruutta kahtena vuonna, 2007 ja 2009, jälkimmäisenä joukkueensa kapteenina. Hän oli kaikilla neljällä yliopistokaudellaan joukkueensa paras pistemies ja hänet nimettiin vuonna 2006 CCHA:n tulokkaiden tähdistökentälliseen sekä vuonna 2009 CCHA:n toiseen tähdistökentälliseen. Ottawa Senators varasi Condran NHL:ään numerolla 211 varaustilaisuuden 2006 seitsemännellä kierroksella. Hän aloitti vuonna 2009 Ottawan farmijoukkueessa Binghamton Senatorsissa AHL:ssä, jossa pelasi koko kauden 2009–2010. Ensiesiintymisensä NHL:ssä hän teki 15. helmikuuta 2011, jolloin Ottawa pelasi New York Islandersia vastaan. Condra pelasi kaudella 2010–2011 26 NHL:n runkosarjaottelua, joissa teki yhteensä 11 tehopistettä, kuusi maalia ja viisi syöttöpistettä. Suurimman osan kaudesta hän pelasi Binghamtonissa, jossa oli voittamassa vuonna 2011 AHL:n mestaruutta Calder Cupia. == Lähteet == == Aiheesta muualla == * Luokka:Yhdysvaltalaiset jääkiekkoilijat Luokka:Ottawa Senatorsin varaamat pelaajat Luokka:Vuonna 1986 syntyneet Luokka:Elävät henkilöt
Evoluutio ja ihmisluonto

Evoluutio ja ihmisluonto on Petri Ylikosken ja Tomi Kokkosen vuonna 2009 ilmestynyt kirja, joka käsittelee evoluution ja yhteiskuntatieteiden suhdetta tieteenfilosofian näkökulmasta. Teoksen julkaisi Gaudeamus. == Lähteet == == Aiheesta muualla == * Osmo Tammisalo: Hapanta, sanoi filosofi ihmisluonnosta. Humanisti 2/2009. * Osmo Tammisalo: Moraaliposeeraamista filosofian nimissä. Ihmisluontoa etsimässä -blogi 6.3.2009. * Tuukka Perhoniemi: Evoluutio ja ihmisluonto. Tiede 2009. * Pekka Wahlstedt: Evoluutioteoria ihmistieteissä pönkittää kilpailua ja sortoa. Tieteessä tapahtuu 3/2009. (PDF) * Miikka Tallavaara: Evoluutioteorian soveltaminen ei ylläpidä eriarvoisuutta. Tieteessä tapahtuu 4–5/2009. (PDF) * Pekka Wahlstedt: Hyötyajatteluun sidottu evoluutioteoria. Tieteessä tapahtuu 4–5/2009. (PDF) * Paul Tiensuu: Filosofian hyödystä ja haitasta tieteen ymmärtämiselle. Tieteessä tapahtuu 6/2009. (PDF) * Risto Koskensilta: Evoluutiorintamalta ei mitään uutta? Paatos 2/2010. Luokka:Kirjat sosiologiasta Luokka:Kirjat biologisesta antropologiasta Luokka:Suomalaiset biologian tietokirjat Luokka:Vuoden 2009 kirjat
HMS Fife

HMS Fife (viirinumero D20) oli Britannian kuninkaallisen laivaston County- luokan hävittäjä. == Valmistus == Alus tilattiin 26. syyskuuta 1961 Fairfield Shipbuilding and Engineering Companyltä, missä köli laskettiin 1. kesäkuuta 1962. Alus laskettiin vesille 9. heinäkuuta 1964 ja otettiin palvelukseen 21. kesäkuuta 1966.Gardiner, Robert s. 508 == Palvelus == Aluksen B-torni korvattiin 1970-luvun puolivälissä neljällä Exocet-merimaaliohjuksen laukaisualustalla. Alus oli 1979 Karibianmerellä, jossa se avusti hurrikaani Davidin runtelemaa Dominicaa. Falklandin sodan alkaessa alus oli telakalla eikä se siten osallistunut sotatoimiin. Alus oli 1986 modernisoitavana, jolloin se muunnettiin koululaivaksi ja sen Sea Slug -ohjustenlaukaisualustat poistettiin. Poistolla saatiin lisää majoitus- ja opetustiloja. Tammikuussa 1987 alus lähti HMS Intrepidin kanssa koulutuspurjehdukselle Kanarian saarille, mistä ne jatkoivat Välimerelle. Alukset erkanivat Välimerellä ja vierailivat eri satamissa, kunnes kohtasivat toisensa Istanbulissa.McCart 2014 s.146-147 Maaliskuun puolivälissä alus aloitti jäähyväismatkan Skotlantiin ja Fifen kuningaskuntaan, missä Rosyth vastaanotti aluksen henkilöstön. Samalla saatiin tieto aluksen myynnistä Chilelle. Aluksen lähdettyä Rosythistä alkoi aluksen viimeinen matka kuninkaallisessa laivastossa, kun se fregatti HMS Junon kanssa lähti koulutuspurjehdukselle Suurille järville ja vieraili muun muassa toukokuussa 1897 Chicagossa. Kesäkuussa palattuaan Britteinsaarille kadetit laskettiin maihin Dartmouthissa. Alus jatkoi matkaansa Portsmouthiin, missä se poistettiin palveluksesta. == Chilen laivasto == Fife myytiin 12. elokuuta Chilelle, joka liitti sen laivastoonsa nimellä Blanco Encalada. Alus modernisoitiin Chileen saavuttuaan Talcahuanossa ASMAR-telakalla. Poistetun Sea Slug -järjestelmän jättämä vapaa tila mahdollisti suuremman hangaarin ja laskeutumisalustan rakentamisen. Suuremmat tilat mahdollistivat kahden Cougar- helikopterin käyttämisen aluksella. Alus vapautui telakalta toukokuussa 1988. Aluksen Sea Cat -ohjukset korvattiin 1996 Israelista hankitulla Barak 1 -ilmatorjuntaohjusjärjestelmällä. Vuonna 2001 alus osallistui Chilessä vierailleen HMS Edinburghin ja sisaralustensa kanssa Teamwork South -harjoitukseen. Harjoituksen aikana joukko kuninkaallisen laivaston upseereita vieraili vanhoilla aluksillaan. Alus poistettiin palveluksesta 12. joulukuuta 2003 ja siirrettiin reserviin. Alus myytiin romutettavaksi 28. helmikuuta 2007 Aliagaan Turkkiin. == Lähteet == * * * === Viitteet === Luokka:Kuninkaallisen laivaston County-luokan hävittäjät Luokka:Fairfieldin valmistamat alukset Luokka:Yhdistyneen kuningaskunnan kylmän sodan hävittäjät
Should I Stay or Should I Go

Should I Stay or Should I Go on brittiläisen punkyhtye The Clashin vuonna 1982 julkaistu kappale. Se julkaistiin alun perin albumilla Combat Rock. Kappale on The Clashin ainoa Britannian singlelistan ensimmäiselle sijalle noussut kappale; tämänkin se saavutti vasta uudelleenjulkaisunsa yhteydessä vuonna 1991 Levi's-farkkumerkin käytettyä sitä mainoksessaan. Suomessa se nousi virallisen singlelistan sijalle 4. Marraskuussa 2004 Rolling Stone -lehti arvosti kappaleen sijalle 228 The 500 Greatest Songs of All Time -listallaan. == Listasijoitukset == Lista (1982-83) Korkein sijoitus Suomen singlelista 4Listalevyt: The Clash Kanadan singlelista 40 Irlannin singlelista 16 Britannian singlelista 17 US Billboard Hot 100 45 US Billboard Hot Mainstream Rock Tracks 13 Lista (1991) Korkein sijoitus Itävallan singlelista 5 Dutch Mega Top 100 3 Ranskan SNEP -singlelista 25 Saksan Media Control -singlelista 5 Irlannin singlelista 2 Norjan singlelista 3 Ruotsin singlelista 6 Sveitsin singlelista 4 Britannian singlelista 1 == Lähteet == Luokka:The Clashin kappaleet Luokka:Vuoden 1982 kappaleet
Artur Kotenko

Artur Kotenko (s. 20. elokuuta 1981 Tallinna, Viro) on virolainen jalkapallomaalivahti, joka pelaa Veikkausliigan FF Jarossa. ==Lähteet== Luokka:Virolaiset jalkapallomaalivahdit Luokka:Elävät henkilöt Luokka:Vuonna 1981 syntyneet
Brigitte Nielsen

Brigitte Nielsen (oik. Gitte Nielsen, s. 15. heinäkuuta 1963 Kööpenhamina, Tanska) on tanskalainen malli, näyttelijä ja laulaja. Malliurallaan Nielsen työskenteli useille huippumuotimerkeille, esimerkiksi Giorgio Armanille, Gianni Versacelle ja Gianfranco Ferrélle New Yorkissa, Pariisissa ja Berliinissä. Näyttelijänä Nielsen debytoi vuonna 1985 miekka ja magia -elokuvan Red Sonja pääosassa. Samana vuonna hän esiintyi myös elokuvassa Rocky IV. Nielsen on ollut naimisissa viidesti, muun muassa näyttelijä Sylvester Stallonen kanssa 1985–1987. Nielsenillä on yhteensä neljä aikuista poikaa ja vuoden 2018 kesällä koeputkihedelmöityksen avulla syntynyt tytär, jonka isä on Nielsenin viides aviomies, Mattia Dessi. ==Elokuvaosia== * Red Sonja (1985) * Rocky IV (1985) * Cobra (1986) * Beverly Hills kyttä 2 (1987) Nielsen on esiintynyt myös lukuisissa televisioelokuvissa ja -ohjelmissa. ==Lähteet== ==Aiheesta muualla== * Luokka:Tanskalaiset mallit Luokka:Tanskalaiset näyttelijät Luokka:Tanskalaiset laulajat Luokka:Vuonna 1963 syntyneet Luokka:Elävät henkilöt
Viimeiset ja ensimmäiset

Viimeiset ja ensimmäiset () on tulevaisuuden historiaa kuvaava tieteiskirja, jonka kirjoitti brittiläinen tieteiskirjailija Olaf Stapledon. Viimeiset ja ensimmäiset kattaa ihmiskunnan historian nykyisyydestä aina kahden miljardin vuoden päähän, kuvaten 18 erillistä "ihmiskuntaa", joista ensimmäinen ja primitiivisin olemme me. Stapledonin käsitys historiasta perustuu Hegelin filosofiaan, jonka mukaan sivilisaatio yksi toisensa jälkeen nousee ja tuhoutuu, mutta seuraavat sivilisaatiot yltävät aina pidemmälle kuin edeltäjänsä. Esimerkiksi nykyinen länsimainen sivilisaatio on antiikin sivilisaation perillinen, mutta yltää kuitenkin paljon pidemmälle kuin antiikin sivilisaatio. Kirja esittelee tulevaisuuden ilmiöinä muun muassa geenimanipulaation ja varhaisen esimerkin superälystä. == Ihmiskunnat == * Ensimmäiset ihmiset. (Luvut 1-6) nykyihmisiä Stapledon pitää ensimmäiseen ihmisrotuun kuuluvina. Ihmiset muodostivat Yhdysvaltojen ja Kiinan johtaman ensimmäinen maailmanvaltio, joka kuitenkin tuhoutuu luonnonvarojen (öljy ja kivihiili) ehtymisen takia, mistä seurasi sadan tuhannen vuoden pimeä kausi. Sitä seurasi Patagonian sivilisaation nousu ja sen tuhoutuminen maanalaisissa kaivoksissa tehdyn sabotaasin takia, mikä johtaa massiiviseen ydintuhoon. Se tuhoaa kaikki mantereet ja muuttaa suurimman osan maapallosta asumiskelvottomaksi miljooniksi vuosiksi, paitsi napa-alueet ja Siperian. Ensimmäisistä ihmisistä jää lopulta henkiin 35 yksilöä, jotka seuraavien miljoonien vuosien aikana muodostavat kaksi erillistä ihmisrotua. Luokka:Vuoden 1930 kirjat Luokka:Brittiläiset tieteisromaanit
Christian Andreasen

Christian Andreasen (s. 18. toukokuuta 1988 Aalborg, Tanska) on tanskalainen jalkapalloilija, pelipaikaltaan keskikenttäpelaaja. Andreasen edusti juniorina Gistrupia, AaB Fodboldia ja Randersia. Ensimmäisen ammattilaissopimuksensa hän teki Randersin kanssa kesällä 2007. Kaudella 2009 hän pelasi lainasopimuksella kahdeksan ottelua Veikkausliigaa Turun Palloseurassa, ja teki otteluissa viisi maalia. Lainan päätyttyä heinäkuussa 2009 Andreasen allekirjoitti kaksivuotisen sopimuksen Thistedin kanssa. Syksyllä hän sai jännevamman, jonka vuoksi hän ei voinut pelata ennen lokakuuta 2010. Tammikuussa 2012 Andreasen tuli Veikkausliigan Kuopion Palloseuran testattavaksi. Hän pelasi ensimmäisen virallisen ottelunsa KuPS:ssa 20. tammikuuta, kun se kohtasi Liigacupissa JJK Jyväskylän, ja teki ottelussa joukkueensa ainoan maalin tasoittaen ottelun muutamaa minuuttia ennen pelin päättymistä. == Lähteet == Luokka:Tanskalaiset jalkapalloilijat Luokka:Vuonna 1988 syntyneet Luokka:Elävät henkilöt
Ilari Kaila

Ilari Kaila (s. 1978) on suomalainen säveltäjä. Kaila opiskeli sävellystä Sibelius-Akatemiassa vuosina 1998–2003 opettajinaan Olli Kortekangas ja Eero Hämeenniemi. Hän opiskeli vuosina 2004–2010 New Yorkissa Stony Brook -yliopistossa, josta hän valmistui musiikin tohtoriksi, ja on opettanut musiikkia New Yorkin Columbia-yliopistossa. Vuonna 2017 hän oli composer-in- residence Hongkongin HKUST-yliopistossa. Vuonna 2018 Ilari Kailalla oli sävellyskonsertti New Yorkissa [[Mata-festivaalilla Kaila on myös politiikkaan, ihmisoikeusasiohin, ja musiikkiin keskittyvä vapaa toimittaja. Hän on tehnyt musiikkiaiheisia radiodokumentteja Yleisradiolle. == Teokset == === Orkesterimusiikki === * De Profundis (2000), 7:00, kamariorkesteri ja kuoro * Enter Oberon (2005), 2:30, sinfoniaorkesteri * O Frabjous Day (2010), 13:00, sinfoniaorkesteri * Skarabee (2003, revisoitu 2004), 7:40, sinfoniaorkesteri * Iso tammi (2014), 15:00, sopraano ja sinfoniaorkesteri === Solisti ja orkesteri === * Kellojen kumarrus (2006), 8:45, konserttoversio: piano ja sinfoniaorkesteri * Sellokonsertto (2011), 15:00, sello ja kamariorkesteri === Kamarimusiikki === * Cameo (2015), 9:00, huilu, viola, piano * Kellojen kumarrus (2006), 8:45, kamarimusiikkiversio: piano ja jousikvartetti * Like Crows in the Rain (2010), 7:45, soprano, kantele, huilu, klarinetti, bassoklarinetti, sello * Lumen nimiä (2007), 7:30, piano, viulu ja sello * Viisi kontrapunktia teemasta (1998), 7:00, jousikvintetti: 2 viulua, alttoviulu, sello ja kontrabasso * Wisteria (2003), 6:00, jousikvartetti === Sooloteokset === * Toccata (2004), 10:00, piano * Prelude (2014), 3:00, piano * Taonta (2016), 14:30, piano === Vokaali- ja kuoroteokset=== * Maa hengittää (1999), 6:30, Earth Breathing, mezzo-sopraano, piano, oboe ja sello * De Profundis (2000), 7:00, kamariorkesteri ja kuoro * Like Crows in the Rain (2009), 8:00, sopraano, kantele, huilu, klarinetti ja sello === Näyttämömusiikki === * Dusk + Evening (2009), 4:50 + 16:00, kaksi teosta Bharatanatyam-tanssiryhmälle: länsimaiset lyömäsoittimet, intialaiset lyömäsoitin (kanchira, mrdangam) * Mustard Seed (2006), 30:00, soolo Bharatanatyam-tanssiteos: piano, kontrabasso, mrdangam (etelä-intialainen lyömäsoitin) * Siva’s Grief (2010), 20:00, intialainen viola, intialaiset ja länsimaiset lyömäsoittimet, marimba, piano == Aiheesta muualla == * Ilari Kailan verkkosivusto * Ilari Kaila Suomalaisen musiikin tiedotuskeskuksen sivustolla * Ilari ja Tuomas kailan blogi * Ilari Kailan sävellyskonsertti Mata-festivaalilla 2018 Luokka:Suomalaiset taidemusiikin säveltäjät Luokka:Vuonna 1978 syntyneet Luokka:Elävät henkilöt
Dead Again (Type O Negativen albumi)

__NOTOC__ Dead Again On Type O Negativen viimeinen studioalbumi. Se julkaistiin vuonna 2007. Dead Again oli ensimmäinen Type O albumi sitten The Origin of the Fecesin, jolla rumpali Johnny Kelly soitti rumpukoneen sijaan. Albumi nousi Suomen virallisen listan sijalle 5. == Katsaus == Dead Againin lyriikka pohjautuu vahvasti Peter Steelen henkilökohtaisiin ongelmiin, kuten kokaiiniriippuvuuteen, vankilareissuihin ja sukulaisten kuolemaan. Hän olikin maininnut omistavansa albumin äidilleen, joka ennen kuolemaansa auttoi Steeleä kappaleiden sanoitusprosessissa. Albumi on hyvin moniulotteinen ja sisältää Type O Negativen koko linjan tuoden myös paljon uusia elementtejä mukanaan. Esimerkkeinä Life Is Killing Me-linjaa jatkavan nimikkoraidan, October Rust- henkisen September Sunin ja raskautta uhkuvan Profit of Doomin. Albumilla on myös yhtyeen uran toiseksi pisin studioäänite These Three Things, joka on yhtyeen mittapuulla hyvin progressiivinen. Type O Negativelle tyypillinen voimakkaasti särötetty kitara/basso-osasto on hieman laantunut, vaikka kakkosraita Tripping A Blind Man onkin hyvin lähellä Carnivoren soundia. == Kappaleet == Sävellys ja sanoitus Peter Steele, ellei toisin mainita. # # # # # # # # # # === Bonuskappaleet === # * Everything Dies (live) # My Girlfriend’s Girlfriend (live) # Are You Afraid / Gravitational Constant (live) # Black Sabbath (intro) / Christian Woman (live) # Love You To Death (live) # Black No. 1 (Little Miss Scare-All) (live) # Anesthesia (live at Wacken Open Air 2007) # Christian Woman (live at Wacken Open Air 2007) # Love You To Death (live at Wacken Open Air 2007) # Kill You Tonight (live at Wacken Open Air 2007) == Kokoonpano == * Peter Steele – laulu, basso * Josh Silver – koskettimet, taustalaulu * Kenny Hickey – kitarat, laulu * Johnny Kelly – rummut, taustalaulu == Arvostelut == * About.com: http://heavymetal.about.com/od/cdreviews/fr/typeonegative.htm About.com: Album review ] * Allmusic: Allmusic review * Blabbermouth: 8/10Blabbermouth: CD review * Desibeli.net: Desibeli.net: Levyarvio * Soundi: Soundi: Levyarvio == Aiheesta muualla == * Dead Again discogs.com -sivustolla * == Lähteet == Luokka:Type O Negativen albumit Luokka:Vuoden 2007 albumit
Kitukränn

thumb|250px|Kitukränn Kauppakadulta katsottuna. Kitukränn on Vanhassa Raumassa sijaitseva Suomen kapein katu. Kuninkaankadun ja Kauppakadun yhdistävä kuja on mitattu vain 213 cm leveäksi. Rauman Kilta päätyi mittauksessaan lukuun 263,4 senttimetriä. Pituutta sillä on noin 60 metriä. Moottoriajoneuvolla ajo on Kitukrännillä kielletty, mutta kerran vuodessa raumalaisilla autoharrastajilla on lupa ajaa kadulle mahtuvilla autoilla sen läpi. Katu esiintyy ensimmäisen kerran kartoissa vuonna 1784, jolloin se on merkitty Daniel Gadolinin 1756 piirtämän kartan kopioon. Kitukränn on kuitenkin todennäköisesti vielä tätäkin vanhempi. Kadun nimen jälkiosa tulee ruotsin kielen kujaa merkitsevästä sanasta ”gränd”. Etuosa tulee todennäköisesti ”kituliaasta” tai ”kitukasvuisesta”. == Katso myös == * Kissanpiiskaajankuja Kristiinankaupungissa == Lähteet == == Aiheesta muualla == * Luokka:Vanha Rauma Luokka:Rauman kadut
Viimeinen lohikäärme

Viimeinen lohikäärme (engl. DragonHeart) on vuonna 1996 julkaistu fantasia/seikkailuelokuva. Elokuvan pääosia esittävät Dennis Quaid, David Thewlis, Pete Postlethwaite, Jason Isaacs, Julie Christie, Dina Meyer, Brian Thompson, Terry O'Neill ja John Gielgud. Sean Connery ääninäyttelee elokuvassa Draco-nimistä lohikäärmettä. Elokuvan on ohjannut Rob Cohen. Elokuva oli taloudellinen menestys ja voitti Saturn-palkinnon Parhaasta fantasiaelokuvasta ja Hollywood Digital Awardin. Elokuva sai myöhemmin jatko-osan Dragonheart: A New Beginning, joka julkaistiin suoraan videolle. == Aiheesta muualla == * * * Luokka:Elokuvat lohikäärmeistä Luokka:Vuoden 1996 yhdysvaltalaiset elokuvat Luokka:Yhdysvaltalaiset fantasiaseikkailuelokuvat Luokka:Rob Cohenin ohjaamat elokuvat
Borneonsureli

Borneonsureli (Presbytis hosei) on vanhan maailman häntäapinoihin kuuluva kädellislaji. Se elää kotoperäisenä Borneon saarella, jossa sitä tavataan Bruneissa, Kalimantanissa (Indonesia) ja Itä-Malesiassa. Sen elinympäristöä ovat subtrooppiset ja trooppiset metsät. Sen uhkana on elinympäristöjen häviäminen. Sen alalajeista hävinneeksi luultu Presbytis hosei canicrus on havaittu uudestaan. Asia julkistettiin tammikuussa 2012. Niitä oli tallentunut kuviin, joihin oli tarkoitus kuvata Borneon saarella muita eläinlajeja. Sen elinalueiden metsiä on tuhoutunut tulipaloissa ja niitä on raivattu ihmisten käyttöön.Indonesiasta löytyi kadonneeksi luultu apinalaji viitattu 21.1.2012 Löytöpaikka on Wehean sademetsä. Apina on suurikokoinen ja harmaa, ja sillä on valkea kaulus.Indonesian viidakosta löytyi kuolleeksi luultu apinalaji. HS s. B7, 21.1.2012 ==Alalajit== Lajilla on neljä alalajia: * Presbytis hosei canicrus, joka on luultu hävinneeksi, mutta havaittu uudestaan * Presbytis hosei everetti * Presbytis hosei hosei, mahdollisesti hävinnyt * Presbytis hosei sabana == Lähteet == Luokka:Lehtiapinat Luokka:Uhanalaiset nisäkkäät
Aalto-optiikka

Aalto-optiikka eli fysikaalinen optiikka tutkii niitä optiikan ilmiöitä, joissa valon aaltoluonteella on oleellinen merkitys ja joita sen vuoksi ei voida käsitellä pelkästään sädeoptiikan eli geometrisen optiikan keinoin. Tyypillisiä aalto-optiikan ilmiöitä ovat: * Valon diffraktio * Valon interferenssi, esimerkiksi kaksoisrakokokeessa * Valon polarisaatio * Dopplerin ilmiö valoaalloilla Luokka:Optiikka
Aldon Smith

Aldon Smith (s. 25. syyskuuta 1989, Greenwood, Mississippi) on yhdysvaltalainen entinen amerikkalaisen jalkapallon pelaaja, pelipaikaltaan ulompi tukimies. Hän pelasi NFL-liigassa seitsemän kauden ajan vuosina 2011–2017 edustaen San Francisco 49ersia ja Oakland Raidersia. ==NFL-ura== Vaikka yleisesti oletettiin San Francisco 49ersin varaavan kulmapuolustajan vuoden 2011 NFL:n varaustilaisuuden ensimmäisellä vuorollaan, he valitsivat tilaisuuden seitsemäntenä pelaajana Missourin yliopistossa yliopistojalkapalloa pelanneen Smithin. Vakuuttavan tulokaskauden pelannut Smith oli vahva ehdokas NFL:n vuoden puolustavan tulokkaan palkinnon voittajaksi, jääden kuitenkin äänestyksessä Von Millerin taakse. Toisella kaudellaan Smith jatkoi vahvoja otteitaan. 19. marraskuuta 2012 pelatussa ottelussa Chicago Bearsia vastaan Aldon Smith säkitti vastustajan pelinrakentaja Jason Campbellin 5.5 kertaa, joka oli uusi ennätys Monday Night Footballin historiassa.Around NFC West: Aldon Smith's night ESPN.com Smith joutui pidätetyksi Miamissa 28. tammikuuta 2012 rattijuopumuksesta epäiltynä.49ers' Aldon Smith charged with DUI ESPN.com Pidätys ei vaikuttanut Smithin pelaamiseen ja hänet valittiin kauden jälkeen NFL:n tähdistöotteluun Pro Bowliin. Kaudella 2013 Smith pidetettiin toistamiseen rattijuopomuksesta. Hän oli kauden aikana viisi ottelua sivussa, sillä hän oli katkaisuhoidossa. Smith jäi kauden jälkeen kiinni luvattomien aineiden käytöstä ja NFL langetti hänelle yhdeksän ottelun pelikiellon. Elokuussa 2015 Smith jäi taas kiinni rattijuopumuksesta ja 49ers päätti irtisanoa hänen sopimuksensa ennen kauden alkua. Smith siirtyi yksivuotisella sopimuksella Oakland Raidersiin. Hän ehti pelata yhdeksän ottelua, kunnes NFL langetti hänelle yhden vuoden mittaisen pelikiellon aiemmasta rattijuopumuksesta seuranneen tuomion vuoksi. Smith teki Raidersin kanssa kaksivuotisen jatkosopimuksen, muttei pelannut enää otteluakaan seurassa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Osteriahvenet

Osteriahvenet (Ostracoberycidae) on pieni lyhtyahvenkalojen lahkoon kuuluva indopasifisen merialueen kalaheimo. ==Taksonomia== Osteriahventen heimoon kuuluu yksi suku Ostracoberyx ja siinä kolme lajia: osteriahven (Ostracoberyx dorygenys), Ostracoberyx fowleri ja Ostracoberyx paxtoni. Heimo on alun perin luokiteltu kuuluvaksi limapääkalojen lahkoon Beryciformes ja sittemmin ahvenkalojen lahkoon Perciformes joko meriahventen (Serranidae) tai sinikalojen (Pomatomidae) heimoon kuuluvaksi. Vuonna 1984 osteriahvenet erotettiin omaksi heimokseen ahvenkalojen Percoidei-alalahkoon ja siirrettiin myöhemmin lyhtyahvenkalojen lahkoon Acropomatiformes. ==Anatomia== Osteriahvenet ovat pienehköjä kaloja ja kasvavat harvoin 19 cm:n pituisiksi. Heimolle on tyypillistä, että kallon luut muodostavat pään suojaksi ikään kuin kypärän. Kiduskannessa on suurikokoinen piikki ja myös etummainen selkäevä ja peräevä ovat piikikkäät. Suomut ovat pienikokoiset. Poikaset eroavat aikuisista kaloista ruumiinmuodoltaa, ne ovat hyvin korkearuumiisia ja suuripäisiä. ==Levinneisyys== Osteriahvenia tavataan trooppisista vesistä Afrikan itärannikolta Japaniin ja Australiaan ulottuvalta vyöhykkeeltä. Lajit elävät tyypillisesti lähellä pohjaa 250-710 metrin syvyydessä. Niiden elintavoista tiedetään vain vähän. ==Lähteet== Luokka:Lyhtyahvenkalat
Career Opportunities

Career Opportunities on brittiläisen punk-yhtyeen The Clashin kappale sen debyyttialbumilta The Clash. Kappaleesta julkaistiin vuonna 1980 albumilla Sandinista! toinen versio, jolla Mickey Gallagherin kaksi poikaa Luke ja Ben lauloivat laulun. Luokka:The Clashin kappaleet Luokka:Vuoden 1977 kappaleet
Ferenc Rákóczi

Ferenc Rákóczi voi viitata ainakin seuraaviin henkilöihin: *Ferenc I Rákóczi, unkarilainen maanomistaja ja salaliittolainen *Ferenc II Rákóczi, Ferenc I:n poika ja kapinajohtaja
UFL

UFL (lyhenne sanoista United Football League) oli Yhdysvalloissa syksyisin toiminut amerikkalaisen jalkapallon ammattilaisliiga.Would lockout open door for UFL? Se perustettiin vuonna 2007, ja ensimmäiset ottelut pelattiin lokakuussa 2009. Sarja lakkautettiin kesken kauden vuonna 2012. Sarjalla ei nimestään huolimatta ole mitään yhteyksiä 1961-1964 toimineeseen samannimiseen amerikkalaisen jalkapallon sarjaan.United Football League (1961) Suurin osa UFL:n pelaajista oli joskus pelannut NFL:ssä, joka on lajin suurin ammattilaissarja. USA:n Leijonan luola -ohjelmasta tuttu sijoittaja Mark Cuban sijoitti sarjaan 5 miljoonaa dollaria ja haastoi sarjan oikeuteen, koska ei kokenut saaneensa vastinetta rahoilleen.The UFL Is Falling Apart ==Joukkueet== Sarjan viimeisellä kokonaisella kaudella pelasi 4 joukkuetta, Florida Tuskersin jouduttua lopettamaan ennen kauden 2011 alkua. Sarja oli suunnitellut uusien joukkueiden perustamista muun muassa Chattanoogaan, Salt Lake Cityyn ja Jacksoniin. Kahtena ensimmäisenä kautena mestariksi kruunattiin Las Vegas Locomotives, joka hävisi kauden 2011 loppuottelussa Virginia Destroyersille. Joukkue Kaupunki Kotikenttä (kapasiteetti) Aloituskausi Päävalmentaja Pääomistaja Las Vegas Locomotives Las Vegas, Nevada Sam Boyd Stadium (36 800) 2009 Jim Fassel Bill Hambrecht Omaha Nighthawks Omaha, Nebraska TD Ameritrade Park (24 000) 2010 Avoin Zach Nelson Sacramento Mountain Lions Sacramento, Kalifornia Hornet Stadium (21 195) 2009 Dennis Green Paul Pelosi Virginia Destroyers Virginia Beach, Virginia Virginia Beach Sportsplex (14 000) 2009 Marty Schottenheimer Bill Mayer ==Sarjan paluu kaudeksi 2024== Syksyllä 2022 Crossroads Mall -ostoskeskuksen perustaja ja toimitusjohtaja Carri Lawrence ilmoitti sarjan tekevän paluun huhtikuussa 2023.Pro football Lokakuussa 2023 ilmoitettiin, että kevätliiga XFL on hankkinut oikeuden UFL-lyhenteeseen.Register Joulukuun 31. päivä XFL ja toinen kevätliiga USFL ilmoittivat yhdistyvänsä ja ottavansa uudeksi nimekseen 2024 alkaen lyhenteen UFL.Merged XFL-USFL to be rebranded as United Football League == Lähteet == ==Aiheesta muualla== * Luokka:Yhdysvaltain amerikkalainen jalkapallo Luokka:Entiset urheilusarjat
American Idol (11. tuotantokausi)

American Idolin yhdestoista tuotantokausi alkoi Yhdysvalloissa 18. tammikuuta 2012. Ryan Seacrest toimi tälläkin tuotantokaudella Idolin juontajana. Tuomaristo pysyi samana kuin viime kaudella. Ohjelmaa esitettiin myös Suomessa Sub-kanavalla 26. tammikuuta alkaen. Muutoksia ei edelliskauteen verrattuna juuri ollut, paitsi Suomessa ohjelmaa esitettiin torstaina ja perjantaina. Kilpailun voitti Phillip Phillips. == Koelaulut == TV-esitys Koelaulukaupunki Ensimmäinen koelaulupäivä Koelaulupaikka Callback-koelaulupäivä Callback- koelaulupaikka Jatkoon 18\. tammikuuta 2012 North Charleston, South Carolina 22. heinäkuuta 2011 North Charleston Coliseum 17.-18. elokuuta 2011 Hyatt Regency, Savannah, Georgia 42 19\. tammikuuta 2012 Pittsburgh, Pennsylvania 15. heinäkuuta 2011 Heinz Field 28.-29. syyskuuta 2011 David L. Lawrence Convention Centerhttp://pittsburgh.cbslocal.com/2011/09/29/“american- idol”-back-in-pittsburgh/ 38 TBA St. Louis, Missouri 28. kesäkuuta 2011 Scottrade Center 2.-3. lokakuuta 2011 Hilton St. Louis at the Ballpark TBA Glens Falls, New York 2. heinäkuuta 2011 Civic Center 1.-2. lokakuuta 2011 22\. tammikuuta 2012 San Diego, California 8. heinäkuuta 2011 Petco Park 9.-10. lokakuuta 2011 USS Midway Aircraft Carrier TBA Denver, Colorado 29. heinäkuuta 2011 Invesco Field 5.-6. lokakuuta 2011 Doerr-Hosier Center, Aspen TBA Houston, Texas 26. elokuuta 2011 Reliant Arena 30.-31. lokakuuta 2011 Galveston Island Convention Center TBA East Rutherford, New Jersey 22. syyskuuta 2011 IZOD Center 24.-25. syyskuuta 2011 Lippuja Hollywoodiin 309 == Hollywood-viikot == == Semifinaalit == == Lähteet == Luokka:American Idol -tuotantokaudet
Sankarien aukio (Budapest)

Sankarien aukio () on tunnettu nähtävyys ja Unkarin kansallisten juhlien järjestämispaikka Budapestissa. Se sijaitsee Pestissä Andrássy út -kadun päässä. Aukiota hallitsee Millennium-muistomerkki, joka on pystytetty unkarilaisten maahantulon 1000-vuotisjuhlien kunniaksi vuonna 1896. Sen ovat suunnitelleet arkkitehti Albert Schickedanz ja kuvanveistäjä György Zala. Muistomerkissä on puoliympyrän muotoinen pylväsrivistö, johon on pystytetty neljätoista Unkarin kuninkaita ja kansallisia johtajia kuvaavaa pronssipatsasta. Pylväsrivistön edessä on 36 metrin korkuinen keskuspylväs, jonka huipulla oleva patsas kuvaa arkkienkeli Gabrielia, joka johtaa unkarilaiset maahansa. Muistokiveen hakatun kirjoituksen mukaan Sankarien aukio on omistettu ”niiden sankarien muistolle, jotka pyhittivät elämänsä kansamme vapaudelle ja itsenäisyydelle”. Muistomerkin patsaissa ovat kuninkaat Tapani Pyhä, Ladislaus Pyhä, Kálmán, Andreas II, Béla IV, Kaarle Robert ja Ludvig Suuri, valtionhoitaja János Hunyadi, kuningas Matias Corvinus, Transilvanian ruhtinaat Gábor Bethlen, István Bocskai, Imre Thököly ja Ferenc II Rákóczi sekä kansallissankari Lajos Kossuth. Alun perin viimeisenä oli keisari Frans Joosefin patsas. Aukion laidoilla ovat toisiaan vastapäätä uusklassiseen tyyliin rakennetut Kuvataiteiden museo ja Taidehalli. Kummankin ovat suunnitelleet Albert Schickedanz ja Fülop Herzog. Aukion takana on Kaupunginpuisto. Sankarien aukiolla järjestetään usein virallisia seremonioita kansallisten juhlapäivien ja valtiovierailuiden yhteydessä. Myös merkittävien henkilöiden muistotilaisuudet pidetään siellä. Esimerkiksi Unkarin kansannousun aikaisen pääministerin Imre Nagyn uudelleenhautaus järjestettiin Sankarien aukiolla. Sankarien aukio tuli tunnetuksi vuoden 2023 yleisurheilun MM-kisojen maratonjuoksujen ja kävelykilpailujen lähtö- ja maalipaikkana. == Lähteet == == Aiheesta muualla == Luokka:Budapest Luokka:Aukiot
Schade

Schade on muun muassa seuraavien henkilöiden sukunimi: * Hartmut Schade (s. 1954), saksalainen jalkapalloilija ja valmentaja * Herbert Schade (1922–1994), saksalainen kestävyysjuoksija * Jens August Schade (1903–1978), tanskalainen kirjailija.